Kokkuvõtlikult tahan öelda, et riigi ja Kiriku lahutatuse põhimõttest tulenevalt ja oma vabaduse säilitamise eesmärgist lähtudes ei tohiks kristlikud ühendused ei eraldi ega ühiselt riigilt tegevustoetusi vastu võtta - just nagu ei tee seda oma sõltumatuse säilitamise huvides organisatsioonid, mis väidavad end seisvat inimõiguste kaitse eest (nt Amnesty International). Riigi ja Kiriku  lahutatuse põhimõttest tulenevad kristlikele ühendustele mitte üksi õigused, vaid ka kohustused. Need on kohustused, mille tähelepanuta jätmine võib tunduda vägagi ahvatlev, kuid mille eiramise korral võib kergesti juhtuda, et huvi vältida konflikte varjutab kohustuse seista kristliku õpetuse eest.